Fyrstu myndirnar úr Seven Psychopaths voru að detta á netið . Þessi mynd hefur ekki farið svo hátt hingað til , en er að mati undirritaðs ein af þeim mest lofandi sem nú eru í vinnslu . Það mat byggi ég á fyrri mynd leikstjórans og handritshöfundarins Martin McDonagh ( In Bruges ) , sem var algjörlega frábær , sem og fyrnasterkum leikhópinum sem samanstendur af Colin Farrel , Sam Rockwell , Woody Harrelson og Christopher Walken ( þetta gæti verið listi yfir skemmtilegust leikarana starfandi í dag ! ) . Svo eru Gabourey Sidibe , Olga Kurylenko , Abbie Cornish og Tom Waits í smærri hlutverkum . Myndinni er lýst sem blóðugri , kolsvartri gamanmynd og fjallar um upprennandi handritshöfund , Marty ( Colin Farrel ) , sem á í erfiðleikum með að klára handrit sitt , Seven Psychopaths , og vantar innblástur og fókus í skriftirnar . Billy ( Sam Rockwell ) besti vinur hans , er atvinnulaus leikari og hundaþjófur í hlutastarfi , og vill allt gera til að hjálpa Marty . Hans ( Christopher Walken ) er glæpafélagi Billy , trúaður maður með truflaða fortíð . Þeir stela svo heittelskuðum hundi frá geðsjúkum gangster að nafni Charlie ( Woody Harrelson ) , sem svífst einskis til að fá kvikindið aftur og ná hefndum . Nóg tal , hér eru myndirnar . Hvernig leggst þetta í menn ?